യോഗ്യത വിവാദം: വി.സി പ്രതികാരം ചെയ്യുന്നു കാര്ഷിക സര്വകലാശാല സംഘടനകള് തൃശൂര്: കാര്ഷിക സര്വകലാശാല വൈസ് ചാന്സലര് ഡോ. ആര്. ചന്ദ്രബാബു ബയോഡാറ്റയില് തട്ടിപ്പ് നടത്തിയെന്ന പരാതിയുടെ പശ്ചാത്തലത്തില് അദ്ദേഹത്തെ മാറ്റി അന്വേഷണം നടത്തണമെന്ന് ആവശ്യപ്പെട്ട് വിവിധ സംഘടനകള് സര്വകലാശാല ആസ്ഥാനത്ത് സത്യഗ്രഹം നടത്തി. ടീച്ചേഴ്സ് ഓര്ഗനൈസേഷന്, എംപ്ലോയീസ് അസോസിയേഷന്, വര്ക്കേഴ്സ് യൂനിയന് സി.ഐ.ടി.യു, എസ്.എഫ്.ഐ എന്നിവ സംയുക്തമായി സംഘടിപ്പിച്ച സത്യഗ്രഹം കാലടി സംസ്കൃത സര്വകലാശാല അധ്യാപക സംഘടന ജനറല് സെക്രട്ടറി ഡോ. ബിച്ചു എക്സ്. മലയില് ഉദ്ഘാടനം ചെയ്തു. വിസിറ്റിങ് സയന്റിസ്റ്റ് പദവി, ഗവേഷണ പ്രബന്ധങ്ങള്, കോടിക്കണക്കിന് രൂപയുടെ പ്രോജക്ടുകള്, വിത്ത് പ്രകാശനം എന്നിവ സംബന്ധിച്ച് സെലക്ഷന് കമ്മിറ്റി വി.സി നല്കിയ അവകാശവാദങ്ങള് തെറ്റായിരുന്നുവെന്ന് തെളിവടക്കം സ്ഥാപിക്കപ്പെട്ടതായി സംഘടന പ്രതിനിധികള് ചൂണ്ടിക്കാട്ടി. വ്യാജ ബയോഡാറ്റ വിഷയത്തില് വൈസ് ചാന്സലര്ക്കെതിരെ സര്വകലാശാല സമൂഹം നിലപാടെടുത്തതോടെ അദ്ദേഹം പ്രതികാര നടപടികള് സ്വീകരിക്കുകയാണ്. അധ്യാപകരെ അനാവശ്യമായി സ്ഥലംമാറ്റിയും പഠനാവധി നിഷേധിച്ചും സര്ക്കാര് ഉത്തരവിന് അനുസൃതമായ അന്തര് സര്വകലാശാല സ്ഥലംമാറ്റം നിഷേധിച്ചും തൊഴിലാളികള്ക്കും റാങ്ക് ഹോള്ഡര്മാര്ക്കും അര്ഹമായ ക്ലാസ് 4 നിയമനം വൈകിപ്പിച്ചും തൊഴിലാളിദ്രോഹ നടപടി തുടരുകയാണ്.വ്യാജ ബയോഡാറ്റയാണ് നിയമനത്തിന് ഹാജരാക്കിയതെന്ന ആരോപണം ശരിെവക്കുന്ന നിലപാടാണ് ചാന്സലര്ക്ക് നല്കിയ വിശദീകരണത്തിലുള്ളതെന്ന് സമരത്തിന് അധ്യക്ഷത വഹിച്ച ഡോ. ബി. സുമ പറഞ്ഞു. അക്കാദമിക് സമൂഹത്തെ നാണംകെടുത്തുന്ന ഡോ. ആര്. ചന്ദ്രബാബു പദവിയില്നിന്ന് മാറിനിന്ന് അന്വേഷണത്തെ നേരിടണമെന്ന് വിവിധ നേതാക്കള് ആവശ്യപ്പെട്ടു.പി.കെ. നൗഷാദ്, വി.ആര്. അരുണ്, പി.ബി. സുമേഷ്, കൃഷ്ണദാസ്, ഡോ. ദീപ്തി, ഡോ. ബിനു കമലോല്ഭവന്, ഡോ. ജമാലുദ്ദീന്, ഡോ. ദീപു മാത്യു, സിന്ധു, ഷിന എന്നിവര് സത്യഗ്രഹം അനുഷ്ഠിച്ചു. ജനറല് കൗണ്സില് അംഗങ്ങളായ ഡോ. പി.കെ. സുരേഷ് കുമാര്, പി.കെ. ശ്രീകുമാര്, കെ.ജി. സിന്ധു, കെ.ആര്. പ്രദീഷ്, പി.എസ്. രാജേഷ് എന്നിവര് സംസാരിച്ചു.